OpenLLM-France/wikimedia huggingface dataset:
# Dathapabhuti

Dathapabhuti fou rei d'Anuradhapura (Sri Lanka) del 539 al 540. Era fill de Silakala que li va concedir l'administració d'una part del regne, la part sud amb Ruhunu i Malaya Rata, els districtes habitats per pobles més guerrers i conservadors.
A la mort del seu pare a Anuradhapura, el seu germà petit Upatissa era a la capital i per ambició pròpia o tement que Upatissa s'apoderés de la corona, es va presentar allí i es va proclamar rei. Upatissa va protestar, ja que la corona havia de ser pel germà gran Moggallana (que administrava la part oriental de l'illa), i Dathapabhuti el va fer matar. Quan Moggallana va saber la usurpació i la mort del seu germà petit, va decidir iniciar la guerra per venjar el cruel acte i recuperar el tron. L'exèrcit de la zona oriental va avançar cap al nord i va trobar les forces del rei Dathapabhuti acampades prop de la muntanya Karinda preparades per obstruir el seu avanç. Dathapabhuti era conscient que l'exèrcit de Moggallana era superior i segurament tenia més suport popular, li va enviar el següent missatge: "els habitants d'aquesta illa no són hostils ni contra tu ni contra mi. Si un de nosaltres mor, llavors no hi haurà cap mes remei que el regne sigui dividit en dos. I per això cal que ningú lluiti, deixem que el combat sigui entre nosaltres, cadascun en el seu elefant, i no tot l'exèrcit, i el que guanyi serà l'únic rei".
Moggallana no podia refusar i tot i ser conscient de la seva superioritat va acceptar. Una lluita singular entre els dos reis germans muntats en els seus elefants. Després d'un temps lluitant els dos cossos estaven coberts de sang; finalment l'elefant de Dathapabhuti fou traspassat pel de Moggallana i va començar a fugir; el rei en veure això es va disposar a tallar-se el coll; Moggallana va aixecar les mans i li va dir "No ho facis" però no fou escoltat i Dathapabhuti es va tallar el coll quan feia sis mesos i sis dies que havia arribar al poder. D'acord amb el pacte Moggallana II va quedar com únic rei.

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# Date Tsunamune

    En aquest nom japonès, el cognom és Date.
Date Tsunamune (伊達 綱宗) fou un samurai japonés de començaments del període Tokugawa, membre de la branca de Sendai del clan Date, 19é cap d'aquest i 3r Dàimio del domini de Sendai, des de 1658 fins a 1660, succeint en el càrrec a son pare, Date Tadamune.
# Càndid de Tebes

Càndid o Candi de Tebes (Alt Egipte?, segona meitat del segle iii - Agaunum, actual Saint-Maurice, Suïssa, 303 o 304) va ser un militar de l'exèrcit romà, membre de la Legió Tebana. Convertit al cristianisme, va morir per la seva fe. És venerat com a sant i màrtir per totes les confessions cristianes que el commemoren el 22 de setembre.

## Biografia

Càndid era senator militum (oficial) amb Maurici d'Agaunum, comandant de la Legió Tebana, composta per cristians de l'Alt Egipte i que, en refusar fer sacrificis als déus pagans, va ser delmada durant el regnat de Dioclecià i Maximià (285-305) a Agaunum (avui Saint-Maurice (Valais, Suïssa), segons narra Euqueri de Lió a mitjan segle v.

## Veneració

Les relíquies es veneraven a l'abadia de Saint-Maurice d'Agaune, al Valais. Al monestir de Sant Cugat (Sant Cugat del Vallès) hi havia un reliquiari gòtic, avui al Museu Nacional d'Art de Catalunya, on se'n conservava una part, i on era invocat per treure els esperits del cos dels possessos.

## Referències

* ↑ «Legione Tebea» (en italià). Cartantica. [Consulta: 23 octubre 2022].
* ↑ «The Life of Saint Maurice». The Golden Legend. Arxivat de l'original el 2007-09-30. [Consulta: 23 octubre 2022].
* ↑ De Dalmases, Núria; Xavier Barral. «Urna de San Cándido». A: Prefiguración del Museu Nacional d'Art de Catalunya. Barcelona: Museu Nacional d'Art de Catalunya/Lunwerg, 1992, p. 205. ISBN 8480430044.

## Enllaços externs

* Saint Candidus Arxivat 2006-10-17 a Wayback Machine.
* Relics of Saint Candidus
# Càpsula articular

La càpsula articular és un involucre membranós que tanca les superfícies articulars. Té dues capes diferents: la membrana fibrosa, stratum fibrosum, (externa) i la membrana sinovial, stratum synoviale, (interna). La membrana externa és més resistent i pot estar reforçada en alguns punts per feixos també fibrosos que constitueixen els lligaments capsulars per augmentar la seva resistència. La membrana interna de la càpsula està força vascularitzada i inervada; aquest teixit produeix el líquid sinovial que és viscós, nutritiu, lubricant i lliscant. Conté àcid hialurònic, cosa que li confereix la viscositat necessària per a lubrificar les articulacions.

## Patologia

* Capsulitis adhesiva de l'espatlla.
* Síndrome de plica: la plica sinovial s'inflama i causa problemes mecànics al genoll.

## Imatges addicionals

* Superfície inferior.
* Superfície externa.

## Referències

* ↑ «Medical Dictionary Lookup». Arxivat de l'eMedicine/Stedman original el 2008-04-12. [Consulta: 2 octubre 2010].

## Enllaços externs

* ViennaCrossSection pelvis/pelvis-e12-15
* manual-de-naturopatia-
Viccionari
# Càpsula de porcellana

Una càpsula és un vas en forma de casquet esfèric, del qual hom se serveix principalment per a evaporar líquids.
Les càpsules més usuals són les de porcellana i són emprades en anàlisi gravimètrica. La porcellana permet resistir altes temperatures i, també, dissolucions molt alcalines. Les càpsules de porcellana, com la resta d'instruments de porcellana, estan vidriats totalment, o almenys per la part interna, per evitar l'adherència de partícules a les seves parets.

## Referències

* ↑ Institut d'Estudis Catalans. Diccionari de la llengua catalana. Barcelona: Edicions 62. Enciclopèdia Catalana, 2007. ISBN 978-84-297-5977-8.
* ↑ Bermejo, F. Química Analítica general, Cuantitativa e Instrumental. Vol. I (en castellà). 7a. Madrid: Paraninfo, 1991. ISBN 84-283-1809-3.
Equipament de laboratori de química :
# Càpsula (geometria)

Una càpsula (del llatí capsula, «caixa petita o cofre»), o estadi de revolució, és una forma geomètrica tridimensional bàsica que consisteix en un cilindre amb extrems hemisfèrics. Un altre nom per a aquesta forma és esferocilindre.
La forma es fa servir per a recipients per a gasos pressuritzats i per càpsules farmacèutiques.

## Fórmules

El volum d'una càpsula es calcula sumant el volum dels dos hemisferis (una esfera de radi $r$) al volum de la part cilíndrica: V=4/3 πr$^3$+(πr$^2$a){\textstyle V={\frac {4}{3}}\pi r^{3}+(\pi r^{2}a)}
Això se simplifica en la fórmula $V=\pi r^{2}\left({\frac {4}{3}}r+a\right)$
La fórmula de l'àrea de la superfície és $C=2\pi r(2r+a)$.

## Referències

* ↑ Weisstein, Eric W., «Capsule» a MathWorld (en anglès).
* ↑ Dzubiella, Joachim; Matthias Schmidt; Hartmut Löwen «Topological defects in nematic droplets of hard spherocylinders». Physical Review E, 62, 2000, pàg. 5081. arXiv: cond-mat/9906388. Bibcode: 2000PhRvE..62.5081D. DOI: 10.1103/PhysRevE.62.5081.
* ↑ «Capsule Calculator». Calculatorsoup.com. [Consulta: 18 febrer 2013].

## Enllaços externs

* Weisstein, Eric W., «Càpsula» a MathWorld (en anglès).
# Cramaille

Cramaille és un municipi francès situat al departament de l'Aisne i a la regió dels Alts de França. L'any 2007 tenia 120 habitants.

## Demografia
### Població

El 2007 la població de fet de Cramaille era de 120 persones. Hi havia 45 famílies de les quals 8 eren unipersonals (4 homes vivint sols i 4 dones vivint soles), 21 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 69 habitatges, 47 eren l'habitatge principal de la família, 18 eren segones residències i 4 estaven desocupats. 67 eren cases i 2 eren apartaments. Dels 47 habitatges principals, 38 estaven ocupats pels seus propietaris i 9 estaven llogats i ocupats pels llogaters; 1 tenia dues cambres, 7 en tenien tres, 16 en tenien quatre i 23 en tenien cinc o més. 39 habitatges disposaven pel capbaix d'una plaça de pàrquing. A 23 habitatges hi havia un automòbil i a 19 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Cramaille el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 12 | 70 a 74 | 4 |
| 0 | 65 a 69 | 0 |
| 0 | 60 a 64 | 8 |
| 4 | 55 a 59 | 0 |
| 4 | 50 a 54 | 4 |
| 0 | 45 a 49 | 4 |
| 8 | 40 a 44 | 4 |
| 8 | 35 a 39 | 4 |
| 0 | 30 a 34 | 4 |
| 0 | 25 a 29 | 0 |
| 4 | 20 a 24 | 0 |
| 4 | 15 a 19 | 8 |
| 0 | 10 a 14 | 4 |
| 12 | 5 a 9 | 8 |
| 8 | 0 a 4 | 0 |

## Economia

El 2007 la població en edat de treballar era de 80 persones, 65 eren actives i 15 eren inactives. De les 65 persones actives 58 estaven ocupades (34 homes i 24 dones) i 7 estaven aturades (2 homes i 5 dones). De les 15 persones inactives 3 estaven jubilades, 4 estaven estudiant i 8 estaven classificades com a «altres inactius».

### Activitats econòmiques

Els 2 establiments que hi havia el 2007 eren d'empreses de comerç i reparació d'automòbils.
L'any 2000 a Cramaille hi havia 6 explotacions agrícoles que ocupaven un total de 780 hectàrees.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Cramaille a l'INSEE.
* Évolution et structure de la population Fitxa amb el detall de dades de Cramaille a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Daisuke Higuchi

Daisuke Higuchi (樋口 大輔, Higuchi Daisuke) (nascuda el 10 de maig de 1966) és una mangaka japonesa. És coneguda pel seu treball anomenat Whistle!.

## Història

Nascuda en la prefectura de Gunma, Daisuke fou reconeguda en el món del manga per guanyar la 43a edició del premi Premi Osamu Tezuka en l'any 1992. En el mateix any, Daisuke publicà un treball dit Itaru que tracta sobre el romanç i l'acció. En 1998, Daisuke es convertí en una mangaka molt popular gràcies al manga Whistle!.
Amb l'èxit de Whistle!, Daisuke anà directament a treballar a l'àmbit de les sèries animades. Es creu que podria estar creant altres sèries. Actualment viu a Tòquio.

## Obres
### Manga

* 1992 - Itaru - història curta
* 1992 - Singing Flame - història curta
* 1994 - X-Connection - història curta
* 1997 - Break Free! - història curta
* 1998~2002 - Whistle! - sèrie de 24 volums
* 2001 - X-Connection 2001 - història curta
* 2005~2006 - Go Ahead - sèrie de 4 volums
* ???? - NOIZ

### Anime

* 2002 - Whistle! (Com creadora original)
* La col·lecció d'històries curtes Break Free! inclou una història protagonitzada pels personatges de Whistle! Dues de les altres històries són versions alternatives de l'argument amb els mateixos personatges.

## Referències

* ↑ Plantilla:Ann anime

## Enllaços externs

* STELLA MIRA (Pàgina oficial japonesa de Daisuke Higuchi) Arxivat 2006-04-12 a Wayback Machine. (japonès)
* Daisuke Higuchi a l'Enciclopèdia d'Anime News Network (anglès)
# Daisuke Nasu

Daisuke Nasu (Prefectura de Kagoshima, 10 d'octubre de 1981) és un futbolista japonès.

## Selecció japonesa

Va formar part de l'equip olímpic japonès als Jocs Olímpics d'estiu de 2004.

## Referències

* ↑ «FIFA». Arxivat de l'original el 2017-11-16. [Consulta: 16 novembre 2017].
# Dellen

Dellen (en luxemburguès: Dellen; en alemany: Dellen) és una vila de la comuna de Grosbous, situada al districte de Diekirch del cantó de Redange. Està a uns 30 km de distància de la ciutat de Luxemburg.

## Referències

* ↑ «Dellen». [Consulta: 27 setembre 2015].
# Delta

«Delta» té aquests significats:
* Delta fluvial, formació geològica en la desembocadura d'alguns rius
* Delta (lletra), quarta lletra de l'alfabet grec
* Delta (coet), família de vehicles llançadors
* Delta (pel·lícula) (2002) d'Oriol Ferrer
* Ala delta, esport similar al parapent, però en què s'utilitza un aparell que consisteix en una ala en forma de delta de la qual es penja una persona, en posició horitzontal, mitjançant uns arnesos
* Delta Canis Minoris, sistemes estel·lars en la constel·lació del Ca Menor
* Delta Air Lines, aerolínia dels Estats Units, amb seu a Atlanta
* Física:
** Delta (senyal), forma de senyal
** Partícula delta; simbolitzades amb la delta majúscula Δ
* Toponímia:
** Delta de l'Ebre, terreny al final de la desembocadura de l'Ebre
** Estat del Delta, estat federat a Nigèria
** Delta (Colúmbia Britànica)
** Delta (Ohio)
** Delta (Colorado)
** Delta (Iowa)
** Delta (Louisiana)
** Delta (Missouri)
** Delta (Utah)
** Delta Amacuro, estat federat a Veneçuela
** Estat del Delta, estat de Nigèria, al delta del riu Níger
* Matemàtiques:
** Delta de Kronecker, convenció d'escriptura que serveix per expressar i valorar la igualtat o desigualtat entre dues variables
** Delta de Dirac, funció δ(x) que té un valor infinit per a x = 0 i un valor zero a qualsevol altra x
** Un canvi macroscòpic del valor d'una variable, en matemàtiques o en la ciència en general; simbolitzat amb la delta majúscula Δ (vegeu derivada)
** Un canvi infinitesimal en el valor d'una variable en matemàtiques o en la ciència; simbolitzat amb la delta minúscula δ
# David Hatchwell Altaras

David Hatchwell Altaras (Madrid, 1968) és un empresari espanyol, president de la Fundació Hispanojueva i del consell d'administració d'Excem.
Nascut a Madrid el 1968, és fill de l'empresari jueu sefardita Mauricio Hatchwell Toledano. Persona de confiança igual que el seu pare del magnat Sheldon Adelson, va exercir d'amfitrió i va representar a aquest a Espanya quan Adelson va pensar en erigir al país el projecte de macrocomplex de casinos d'Eurovegas. És president de la Fundació Hispanojueva, creada el 2016 «amb l'objectiu de divulgar, fomentar i promocionar la cultura jueva, en totes les seves facetes i expressions». El 2017 va impulsar una socimi, «Excem Sociedad de Inversión Residencial».

## Posicions

Es va mostrar crític amb la posició del Govern d'Espanya després de l'atac israelià a la flotilla de Gaza de 2010, identificant Hatchwell a Espanya el desenvolupament d'un suposat esforç «concertat» de l'«Iran, Hamas i Hezbollah» per denegar a Israel «el dret a existir». També va criticar durament a la Federació Espanyola de Gais Transsexuals i Bisexuals per excloure de la celebració de l'Orgull de Madrid a una delegació de gais provinent d'Israel. Va considerar al antic ministre espanyol d'Afers Exteriors José Manuel García-Margallo com un «veritable antisionista».
El 2019 va mostrar el seu suport a Vox.

## Referències

* ↑ Nieto, Silvia. «David Hatchwell: «Nadie en España puede decir que no tiene algún tipo de origen judío»» (en castellà). ABC, 05-12-2017. [Consulta: 7 febrer 2020].
* 1 2 Gracia, Ana I. «David Hatchwell, el 'cerebro' español de Eurovegas» (en castellà). El Confidencial, 13-05-2012. [Consulta: 7 febrer 2020].
* ↑ Ruiz, Rocío. «De vendedor de periódicos a 'Mr. Eurovegas». Expansión. [Consulta: 7 febrer 2020].
* 1 2 Riaño, Peio H. «El edificio de La Ingobernable ya tiene futuro: un museo judío». El País, 06-02-2020.
* ↑ Ugalde, Ruth. «Los Hatchwell, pilares del capital israelí en España, se suman a la fiebre de las socimis» (en castellà). El Confidencial, 01-02-2017. [Consulta: 7 febrer 2020].
* 1 2 Wienthal, Benjamin «Spanish Jewish leader here to promote solidarity with Israel». The Jerusalem Post, 17-06-2010.
* ↑ «David Hatchwell Altaras: Margallo… Mal Gallo | Por Israel» (en castellà), 28-11-2019. [Consulta: 7 febrer 2020].
# Derech Hashem

Derech Hashem (en català: El Camí de Déu) és un text filosòfic que va ser escrit en la dècada de 1730 pel Rabí Moixé Chaim Luzzatto.

## Introducció

Aquest llibre és considerat com un dels manuals per excel·lència del pensament jueu. El text cobreix una àmplia gamma de temes filosòfics en la perspectiva del judaisme rabínic sobre el Món. Aquests temes inclouen: El propòsit de la Creació, el Creador, la responsabilitat humana, els regnes celestials, la divina providència, la relació entre Eretz Israel i les nacions, l'astrologia, l'ànima humana, la teúrgia, la profecia, l'estudi de la santa Torà, i l'observança dels manaments (mitzvot). Tots aquests elements es presenten en una estructura clara i fluida basada en els temes anteriors.

## Principis generals

El text sistematitza els principis bàsics de la creença jueva pel que fa a l'existència de Déu, el propòsit de Déu, la Creació, i la conseqüència lògica dels altres conceptes religiosos del judaisme. El lector és guiat del pensament a la idea, de la idea al conjunt lògic de l'estructura de la creença jueva. Una de les seves afirmacions bàsiques és que l'home va ser creat amb el propòsit de guanyar-se la proximitat del Creador lluitant contra la mala inclinació (yetzer hara). Segons Luzzatto, el Món necessita mesiras nefesh per retenir la santedat i vèncer el mal. Aquest concepte s'interpreta com la devoció a Haixem fins a l'autonegació total. Aquesta obra descriu els ideals relatius a la vida diària. Per exemple, manté que Haixem augmenta l'autoestima, mentre que la dependència dels altres pel suport la disminueix. El llibre ha estat escrit des d'una perspectiva cabalística, sense pressuposar cap coneixement previ, i sense fer ús d'una terminologia cabalística, aquesta obra ofereix una base per comprendre la visió del Cosmos, i les idees oposades en totes les obres jueves que tracten sobre aquests temes. El llibre està organitzat en quatre seccions principals: la base general de tota l'existència, la divina providència de Déu, la Creació, la profecia, l'ànima humana, i la pràctica religiosa.

## Referències

* 1 2 3 Kaplan, Aryeh. Feldheim. The Way of G-d (en anglès), 1997. ISBN 0-87306-769-X.
# Derdes (cunyat de Filip II)

Derdes (en llatí Derdas, en grec antic Δέρδας) era un noble macedoni, probablement de la casa reial d'Elímia, germà de Fila. Aquesta Fila es va casar amb Filip II de Macedònia i va ser una de les nombroses dones d'aquest rei dones. Derdes, emparentat amb altres persones també de nom Derdes, és mencionat per Ateneu de Naucratis.

## Referències

* ↑ Derdas a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 994
# Deng Shiru

Dèng Shírú (en Wade-Giles: Teng Shih-ju, en xinès tradicional: 鄧石如, en xinès simplificat: 邓石如); ca. 1739/1743-1805 va ser un cal·lígraf xinès que va viure durant la dinastia Qing (1644–1912).
Deng va nàixer a Huaining en la província d'Anhui. El seu nom estilitzat va ser 'Wanbo' i els seus sobrenoms van ser 'Wanbai shanren, Wan bai, Guhuan, Gu wanzi, Youji daoren, Fenshui yuzhang, i Longshan qiaozhang'. Deng estudià a l'Acadèmia Shen Chun. Ell més tard va aprendre l'art de tallar el lacrat.

## Vegeu també

* Llista de pintors i cal·lígrafs xinesos

## Referències

* ↑ «Biografia curta de Dèng Shírú» (en anglès). Arxivat de l'original el 2008-07-20. [Consulta: 17 juliol 2008].
# Càbala de Conway

La Càbala de Conway (en anglès Conway Cabal) es refereix a una conspiració de finals de 1777 i principis de 1778 per treure George Washington del comandament de l'exèrcit continental durant la Guerra d'Independència dels Estats Units. Pren el nom del general de brigada Thomas Conway, les cartes del qual criticant Washington van ser remeses al Congrés Continental. La trama va fracassar quan es va fer pública, i Conway va dimitir i el general Horatio Gates va demanar disculpes a Washington.
# Departament d'Amambay

El (XIII) departament d'Amambay és una subdivisió administrativa del Paraguai. La seva capital és la ciutat de Pedro Juan Caballero.
Segons dades del 2002, té una població de 153.876 habitants.

## Enllaços externs

* Guia de la Regió Nord del Paraguai Arxivat 2014-05-04 a Wayback Machine.
* XIII Departament d'Amambay
* SENATUR
* Amambay Arxivat 2008-04-27 a Wayback Machine.
# Digne

* No s'ha de confondre amb Digna.
«Digne» té aquests significats:
* Lucas Digne (Meaux, 1993), futbolista professional francès
* Digne-les-Bains, municipi francès al departament dels Alps de l'Alta Provença
* La Digne-d'Aval, municipi del departament de l'Aude (regió del Llenguadoc-Rosselló)
* La Digne-d'Amont, municipi del departament de l'Aude (regió del Llenguadoc-Rosselló)
* Districte de Digne-les-Bains
# Djebel Zaghouan

El Djebel Zaghouan (àrab: جبل زغوان, Jabal Zaḡwān) és un massís muntanyós del nord-est de Tunísia, governació de Zaghouan. El seu punt més alt és el Ras El Gassaa de 1.295 metres. Està situat al sud de la ciutat de Zaghouan. Al nord continua en el Djebel Marchana. Disposa de nombroses fonts i d'aqui sortia el famós aqüeducte de Zaghouan que abastia a Cartago a uns 80 km al nord. A la muntanya hi ha diverses coves interessants com la d'Abdeassatari a uns 1100 metres, i alguns marabuts el principal dels quals és el de Sidi Bou Gabrine. Hi ha tombes a la zona de la vila de Sidi Medien, excavades a la roca, i a Aïn Asker i Sidi Zid. La vegetació principal és el pi d'Alep. La fauna és variada i destaquen l'àliga reial, l'àliga de Bonnelli i el falcó pelegrí entre les aus. Constitueix una reserva de la natura i està prevista la seva declaració com a parc nacional. El seu nom és una deformació grollera del nom roma de Ziqua (Mons Ziguensis) que potser va donar nom a la regió de Zeugitana.

## Referències

* ↑ «Còpia arxivada» (en àrab). Atlas des Paysages de Tunisie, 2009. Arxivat de l'original el 2022-05-24 [Consulta: 12 juny 2022].
* ↑ Séthom, Hafedh; Kassab, Ahmed. Les régions géographiques de la Tunisie (en francès). Université de Tunis, 1981.
* ↑ Kassab, Ahmed; Séthom, Hafedh. Géographie de la Tunisie: le pays et les hommes (en francès). Université de Tunis, 1980.
# Djebel Toucha

Djebel Toucha són unes muntanyes situades al sud-oest de Sbiba a la governació de Kasserine al límit entre les delegacions de Sbiba i Sbeitla. Prop de la muntanya es troba l'embassament de Sbiba. També en aquesta zona hi ha el lloc arqueologic de Sbiba.
# Bulbinella nutans

Bulbinella nutans és una espècie de planta de la família de les asfodelàcies, endèmica de la Província del Cap. És una planta bulbosa, perenne que creix en sòls de torba humida i floreix de juliol a octubre. Les plantes són d'1 metre d'alçada, amb flors de color groc o crema reunits en un raïm cònic. Les fulles poden ser desiguals i estretament acanalades i d'uns 25 mm d'amplada. desembre mentre que el seu període de fructificació es produeix de desembre en endavant. És una espècie que no es troba en perill de desaparèixer.

## Referències

* ↑ «Bulbinella nutans» a Pacific Bulb Society.
* ↑ http://www.catalogueoflife.org/col/details/species/id/19157716 Arxivat 2015-02-16 a Wayback Machine.

## Bibliografia

* Manning John, Field Guide of FYNBOS, Struik Publishers, Cape Town, 2nd Impression 2008, ISBN 9781770072657